ΚΟΥΦΑΛΙΑ 11-10-2021

ΕΛΛΗΝΙΚΗ ΔΗΜΟΚΡΑΤΙΑ

ΥΠΟΥΡΓΕΙΟ ΔΙΚΑΙΟΣΥΝΗΣ

ΥΠΟΘΗΚΟΦΥΛΑΚΕΙΟ ΚΟΥΦΑΛΙΩΝ

**ΑΠΟΦΑΣΗ ΓΙΑ ΤΗ ΛΕΙΤΟΥΡΓΙΑ ΤΟΥ ΥΠΟΘΗΚΟΦΥΛΑΚΕΙΟΥ ΚΟΥΦΑΛΙΩΝ**

**ΓΙΑ ΤΟ ΧΡΟΝΙΚΟ ΔΙΑΣΤΗΜΑ ΑΠΟ 11-10-2021 ΩΡΑ 6:00 ΚΑΙ ΜΕΧΡΙ 25-10-2021 ΩΡΑ 6:00 ΣΥΜΦΩΝΑ ΜΕ ΤΗΝ ΚΟΙΝΉ ΥΠΟΥΡΓΙΚΉ ΑΠΟΦΑΣΗ Δ1α/Γ.Π. οικ. 61910 (ΦΕΚ Β’4674/8-10-2021).**

 Σύμφωνα με την κοινή υπουργική απόφαση Δ1α/Γ.Π.οικ. 61910 που δημοσιεύτηκε στο ΦΕΚ Β’ 4674/8-10-2021 (άρθρο 1) κατά την είσοδο στο Υποθηκοφυλακείο Κουφαλίων τα φυσικά πρόσωπα υποχρεούνται να επιδεικνύουν:

 Πιστοποιητικό εμβολιασμού, σύμφωνα με την παρ.2 του άρθρου 10 ή

 Πιστοποιητικό νόσησης, σύμφωνα με την παρ.3 του άρθρου 10 ή

 Βεβαίωση αρνητικού εργαστηριακού ελέγχου για κορωνοιό Covid-19 με τη μέθοδο PCR που έχει διενεργηθεί είτε με τη λήψη στοματοφαρυγγικού ή ρινοφαρυγγικού επιχρίσματος εντός 72 ωρών πρίν την είσοδο, είτε ελέγχου ταχείας ανίχνευσης αντιγόνου κορωνοιού Covid-19 (rapidtest) εντός 48 ωρών πρίν την είσοδο, σύμφωνα με την παρ. 3 του άρθρου 10

 Τα ανωτέρω πιστοποιητικά επιδεικνύονται είτε σε έγχαρτη μορφή είτε ηλεκτρονικά μέσω κινητής συσκευής του φυσικού προσώπου στην είσοδο των ως άνω υπηρεσιών. Στα πρόσωπα που δεν είναι εφοδιασμένα με το κατάλληλο πιστοποιητικό απαγορεύεται η είσοδος.

 Επιπλέον , η Αν. Προισταμένη του Υποθηκοφυλακείου Κουφαλίων αφού έλαβε υπόψη της την παραπάνω κοινή υπουργική απόφαση

ΑΠΟΦΑΣΙΖΕΙ

τη λειτουργία του Υποθηκοφυλακείου Κουφαλίων για συναλλαγές και έλεγχο αρχείων ως εξής:

**α) Κατάθεση πράξεων, υποβολή αιτήσεων και η παραλαβή των πιστοποιητικών**

 Η κατάθεση εγγράφων και αιτήσεων και παραλαβή πιστοποιητικών θα γίνεται με τη φυσική παρουσία του ενδιαφερόμενου για να εξασφαλισθεί **η αρχή της προτεραιότητας** (άρθρα 1206, 1207 και 1300 του ΑΚ) τηρώντας τη σειρά αναμονής εκτός της υπηρεσίας κατά τις ώρες λειτουργίας 9:00-13:00, σύμφωνα με το νόμο περί προσωπικών δεδομένων και ακολουθώντας τα υγειονομικά μέτρα της πανδημίας.

**β) Έρευνα στο αρχείο**

 Η έρευνα στο αρχείο της υπηρεσίας για δικηγόρους και δικαστικούς επιμελητές θα γίνεται **κατόπιν ραντεβού.**

 Στην αρμοδιότητα των υπαλλήλων του Υποθηκοφυλακείου θα υπάγεται ο έλεγχος τήρησης των μέτρων προστασίας κατά του κορονοιού COVID-19 και ο καλός αερισμός των κοινόχρηστων χώρων.

Η αναπληρώτρια Υποθηκοφύλακας

του Υποθηκοφυλακείου Κουφαλίων

 Μαρία Καλτσίδου – Αποστολίδου